126. löggjafarþing 2000–2001.

Þskj. 723 — 370. mál.

Svar

dómsmálaráðherra við fyrirspurn Margrétar Frímannsdóttur stöðu lögreglumála í Árnessýslu.

1.	Hversu margir lögreglumenn í Árnessýslu stóðu vaktir 1997, hversu margir þeirra höfðu lokið námi í Lögregluskólanum og hver er staðan núna?

Við áramót 1996–97 voru 26 stöðugildi við embættið á Selfossi, 20 lögreglumenn stóðu sólarhringsvaktir og þeir höfðu allir próf frá lögregluskólanum. Í desember 2000 eru 27 stöðugildi við embættið á Selfossi, 16 lögreglumenn standa sólarhringsvaktir og sex eru án prófs frá Lögregluskólanum.

2.	Hver hefur verið fjölgun íbúa á sama svæði á þessum tíma, þ.e. árin 1997– 2000:

a.	íbúa með fasta búsetu, heildarfjölgun og skipt niður á ár,

b.	íbúa í sumarhúsabyggð, heildarfjölgun og skipt niður á ár?

Samkvæmt upplýsingum frá Hagstofunni hefur íbúafjöldi á þessu tímabili verið eftirfar
andi, 1. desember hvert ár:

1997	1998	1999	2000
11.475	11.671	11.979	12.277

Engar tölur eru til um búsetu í sumarhúsum, en um áramót 1996–97 voru 3.943 sumarbú
staðir í Árnessýslu. Í desember 2000 eru samkvæmt skrám fasteignamats 4.539 sumarbústað
ir í umdæmi sýslumannsins á Selfossi. Þar að auki eru í sýslunni tvö stór hjólhýsastæði, á Laugarvatni og í Þjórsárdal.

3.	Hver hefur verið fjölgun skráðra bifreiða í lögregluumdæminu 1997–2000, heildarfjölg
un og skipt niður á ár?

Upplýsinga hefur verið leitað hjá Skráningarstofunni um fjölgun bifreiða í umdæminu. Á yfirliti þaðan má sjá fjölda bifreiða á þessu tímabili og dreifingu þeirra á sveitarfélög í umdæminu, sjá fylgiskjal I. Var heildarfjöldi bifreiða í umdæminu eftirfarandi, 1. desember hvert ár:

1997	1998	1999	2000
6.924	7.221	7.742	8.195

4.	Hversu mörg afbrot voru framin í umdæminu 1997–2000, skipt eftir árum og brotaflokk
um?

Ráðuneytið hefur leitað upplýsinga frá ríkislögreglustjóra um heildarmálafjölda í málaskrá lögreglunnar á tímabilinu og hvernig skiptingin er á milli ára og helstu brotaflokka. Á árun
um 1997–2000 var heildarmálafjöldinn eins og hér sést:

1997	1998	1999	2000
3.674	3.290	4.152	3.746

Nánari upplýsingar og sundurliðum á fjölda brota í einstökum brotaflokkum má finna í töflu frá ríkislögreglustjóra um fjölda helstu brota í umdæmi sýslumannsins á Selfossi, sjá fylgiskjal II.

5.	Hver hefur árleg fjölgun stöðugilda í lögreglunni verið á sama tíma?

Stöðugildum hjá sýslumanninum á Selfossi hefur fjölgað um einn á þessu tímbili en um síðustu áramót var bætt við stöðu fíkniefnalögreglumanns. Á sama tímabili hefur stöðugild
um lögreglumanna á landinu öllu fjölgað úr 610 í 675 og skiptist það niður á ár með eftirfar
andi hætti:

1997	1998	1999	2000	2001
610	622	637	666	675

Nánari upplýsingar um fjölgun stöðugilda innan lögreglunnar eru í fylgiskjali III.

Þess má geta að fjöldi lögreglumanna miðað við íbúafjölda í Árnessýslu er umdæminu fremur hagstæður samanborið við önnur umdæmi. Á hvern lögreglumann eru um 450 íbúar, en í flestum lögreglumdæmum landsins eru fleiri íbúar á hvern lögreglumann, eða rúmlega 800, t.d. í Kópavogi og Höfn í Hornafirði.

6.	Hver hefur verið þróun fjárveitinga á þessum árum, skipt niður á ár?

Fjárveitingar til löggæslu hafa verið eins og sést í eftirfarandi töflu. Með öðrum fjárheim
ildum er átt við framlag af safnliðum ráðuneytisins, launabætur vegna kjarasamninga eftir samþykkt fjárlaga, fjáraukalög o.fl. Engin önnur framlög hafa enn komið til á þessu ári. Fjár
hæðir eru í millj. kr.

1997	1998	1999	2000	2001
Fjárlög	96 ,8	94 ,8	103 ,4	113 ,3	123 ,6
Aðrar fjárheimildir	1 ,0	7 ,0	12 ,6	15 ,5
Samtals	97 ,8	101 ,8	116 ,0	128 ,8	123 ,6

Fylgiskjal I.

Skráningarstofan hf.:

Heildarfjöldi bifreiða í umdæmi lögreglunnar á Selfossi.

Fylgiskjal II.

Ríkislögreglustjóri:

Helstu brot í umdæmi sýslumannsins á Selfossi.

Fylgiskjal III.

Fjöldi lögreglumanna, heimiluð stöðugildi.